વિજ્ઞાનીઓનું એક જૂથ કહે કે, તેમાં ગયેલા પદાર્થ દળાઈને ભુક્કો થઈને નાશ પામે છે. બીજું જૂથ કહેતું કે, વિજ્ઞાનનો અફર નિયમ છે કે, કોઈ પણ પદાર્થ નાશ ન પામી શકે, માત્ર પરિવર્તન પામી શકે. એટલે બ્લેક હોલના પદાર્થો પણ નાશ તો ન જ પામે. કેટલાક વિજ્ઞાની કહેતા કે, બ્લેક હોલમાં ગયેલા પદાર્થો તેમાં વમળાતા વમળાતા બીજા છેડે પ્રતિ-બ્રહ્માંડમાં જતા રહે છે. આ વિરોધાભાસી માન્યતાઓનો કોઈ ગળે ઊતરે એવો ખુલાસો થતો નહોતો.